བོད་མི་མང་སྤྱི་འཐུས་རྡོ་རྗེ་ཚེ་བརྟན་ལགས་ཀྱིས་སྤྱི་འཐུས་ལྷན་ཚོགས་ཀྱི་གསུམ་དུས་གསུང་འཕྲིན་སྒྲོགས་སྦྱང་དང་།བོད་རིགས་སྤྱི་མཐུན་ཚོགས་པའི་དབྱིན་དྲུང་བཀྲ་ཤིས་རྒྱལ་མཚན་ལགས་ཀྱིས་དཔལ་ལྡན་སྲིད་སྐྱོང་མཆོག་གི་གསུང་འཕྲིན་དབྱིན་ཡིག་ནང་སྒྲོགས་སྦྱང་གནང་།བོད་མི་མང་སྤྱི་འཐུས་རྡོ་རྗེ་ཚེ་བརྟན་ལགས་དང་།དེ་བཞིན་ས་གནས་བུད་མེད་ལྷན་ཚོགས་དང་།ས་གནས་དབུས་གཙང་ཆོལ་ཁ།ས་གནས་མདོ་སྟོད་སྨད་ཆོལ་ཁ་བཅས་ཀྱི་ཚོགས་གཙོ་རྣམ་པས་སྐྱོ་བའི་ལོ་རྒྱུས་དྲངས་པ་དང་།༧གོང་ས་མཆོག་གི་རླབས་ཆེན་མཛད་རྗེས་དྲངས་པ།བོད་ནང་གི་ད་ལྟའི་དངོས་ཡོད་གནས་སྟངས་དང་།རྒྱལ་སྤྱིའི་ཐོག་གི་བོད་དོན་གནས་བབ་གླེང་པ་གནང་སྟེ་རྣམ་པ་སྣ་ཚོགས་ཀྱི་ཐོག་ནས་གསུམ་བཅུའི་དྲན་ཐེངས་༥༩ལ་དྲན་གསོ་ཞུས།